open-index/open-wikipedia-markdown huggingface dataset:
David Edgar (svømmer)

**David Holmes Edgar** (født  27. mars 1950 i Fort Lauderdale, Florida) er en amerikansk tidligere svømmer som under sommer-OL 1972 i München var med på å vinne gullmedalje på 4x100&nbsp;m frisvømming stafett for USA. Edgar har i tillegg en gullmedalje fra Pan amerikanske leker i 1971 i Cali.

## Referanser


## Eksterne lenker
*
St. Andreaslogen Skansens Deputasjonsloge for Finnmark

**St. Andreaslogen Skansens Deputasjonsloge for Finnmark** er en deputasjonsloge i Den Norske Frimurerorden, som ble grunnlagt i Alta i 2017, og er underlagt St. Andreaslogen Skansen. Deputasjonslogen er etterfølgeren til **Finnmark St. Andreas Broderforening**, som ble grunnlagt i Alta den 9. april 2002.

## Ordførende Brødre

## Eksterne lenker
*
Deresse Mekonnen

**Deresse Mekonnen** (født 20. oktober 1987 i Sheno) er en etiopisk friidrettsutøver som i hovedsak konkurrerer på 1.500 meter.

Mekonnen deltok ved VM 2007 i Osaka, der han endte på 11.-plass i forsøket på 1.500 meter, som ikke holdt til videre avansement. Hans store gjennombrudd kom da han ble verdensmester innendørs ved VM i Valencia 2008 på tiden 3.38,23. Først ble Mekonnen disket, men det etiopiske friidrettsforbundet overklagde beslutningen, og Mekonnen fikk rett og ble gullmedaljevinner.

Han deltok også ved Sommer-OL 2008 i Beijing, der han ble nummer sju i semifinalen, og ble ikke kvalifisert til en finaleplass. 

Ved VM 2009 fikk han sølv bak Yusuf Saad Kamel på tiden 3.36,01.

## Personlig rekord
* 1.500 meter – 3.32,18 fra 2009

## Referanser


## Eksterne lenker
*
Mick Hill

**Michael Christopher «Mick» Hill** (født 22. oktober 1964 i Leeds) er en tidligere britisk spydkaster, som vant tre sølvmedaljer og en bronsemedalje i Samveldelekene, en bronsemedalje under VM 1993 og en sølvmedalje under EM 1998. Han ble nr. 12 under OL-finalen i 1996 i Atlanta. Han konkurrerte i alle de store mesterskapsfinalene fra 1986 til 2004 bortsett fra i OL i Seoul 1988. Og så ut til å gi seg i 2004.
## Referanser


## Eksterne lenker
*
Store Slavesjø

**Store Slavesjø** er en innsjø i den sørlige delen av Nordvestterritoriene i Canada. Den er Nord-Amerikas dypeste innsjø med en maksimal dybde på 614&nbsp;meter og verdens niende største innsjø. Den er 480&nbsp;km lang og 19 til 109&nbsp;km bred. Den har et areal på 27&nbsp;200&nbsp;km². Den har et vannvolum på 2 090&nbsp;km³. Innsjøen ble oppkalt etter indianerstammen Slavey, og har ingenting å gjøre med slaveri. Byer ved innsjøen: Yellowknife, Fort Providence, Hay River og Fort Resolution. Den eneste bosetningen i den østlige armen er Lutselk'e, et tettsted med rundt 350 innbyggere, hovedsakelig Chipewyan-innfødte av Dene-nasjonen.

## Historie
De første som bosatte seg ved sjøen var innfødte folk, som blant annet opprettet bosetningen Dettah som fremdeles eksisterer.

Den britiske pelshandleren Samuel Hearne utforsket området i 1771 og krysset den tilfrosne innsjøen, som han opprinnelig kalte Lake Athapuscow (etter en fransktalendes feilaktige uttale av Athabaska).

På 1930-tallet ble det oppdaget gull i området, noe som førte til grunnleggingen av byen Yellowknife, som skulle bli Nordvestterritorienes hovedstad.

I 1967 ble det bygget en helårsvei rundt sjøen, opprinnelig en forlengelse av Mackenzie Highway, men som nå er kjent som Yellowknife Highway eller Highway 3.

## Referanser


## Eksterne lenker
*
Ken Walsh

**Kenneth Marshall Walsh** (født  11. februar 1945 i Orange, New Jersey) er en amerikansk tidligere svømmer som under sommer-OL 1968 i Mexico by var med på å vinne gullmedalje på 4x100&nbsp;m frisvømming og 4x100&nbsp;m medley stafett for USA. Walsh har i tillegg to gullmedaljer på stafett fra Pan amerikanske leker i 1967 i Winnipeg, og en gullmedalje på stafett fra sommer-Universiaden i 1967 i Tokyo.

## Eksterne lenker
*
Anna Nordqvist

**Anna Maria Nordqvist** (født 1987) er en svensk profesjonell golfspiller.  Hun spiller på LPGA-touren. Hun er også medlem av Ladies European Tour. 

Nordqvist ble profesjonell i 2009, og allerede i sin femte turnering som proff vant hun major-turneringen LPGA Championship. På slutten av sesongen vant hun også LPGA Tour Championship. I mellomtiden hadde hun debutert i Solheim Cup.

Hun vant sin andre majorturnering i 2017 med seieren i Evian Championship.

Som barn spilte Nordqvist flere idretter, blant annet fotball, svømming, tennis, innebandy, bandy og badminton. Hun begynte å spille golf da hun var ti år.

Under Sommer-OL 2020 i Tokyo som ble arrangert i 2021 ble hun nummer 23.

## Meritter

### Seire på LPGA-touren
*2017 Bank of Hope Founders Cup, **[[Evian Championship]]**
*2016 ShopRite LPGA Classic
*2015 ShopRite LPGA Classic
*2014 Honda LPGA Thailand, Kia Classic
*2009 **[[LPGA Championship|McDonald's LPGA Championship]]**, LPGA Tour Championship

## Deltakelse i lagturneringer
*Solheim Cup: 2009, 2011, 2013, 2015, 2017, 2019
*European Ladies Golf Cup (Europatouren): 2010, 2011 (vant begge år)
*International Crown (LPGA-touren): 2014 (2.-plass), 2018 (5.-plass)
## Referanser



## Eksterne lenker
* 
* 
*
Don Schollander

**Donald Arthur Schollander** (født  30. april 1946 i Charlotte, North Carolina) er en amerikansk tidligere svømmer som under sommer-OL 1964 i Tokyo var med på å vinne gullmedalje på 4x100&nbsp;m og 4x200&nbsp;m frisvømming stafett for USA. Under samme OL vant han også to individuelle gullmedaljer, på 100&nbsp;m og 400&nbsp;m frisvømming. Under sommer-OL 1968 i Mexico by vant han nok en gullmedalje, på 4x200&nbsp;m frisvømming stafett, samt en sølvmedalje på 200&nbsp;m frisvømming. Schollander har i tillegg tre gullmedaljer, en individuell og to stafett, fra De panamerikanske leker i 1967 i Winnipeg.

## Referanser


## Eksterne lenker
*
Gary Ilman

**Gary Steven Ilman** (1943–2014) var en amerikansk svømmer som under sommer-OL 1964 i Tokyo var med på å vinne gullmedalje på 4x100&nbsp;m og 4x200&nbsp;m frisvømming stafett for USA. Han har i tillegg en gullmedalje på stafett, fra Pan amerikanske leker i 1963 i São Paulo, samt to gullmedaljer på stafett fra sommer-Universiaden i 1965 i Budapest

## Referanser


## Eksterne lenker
*
Pasargadae

**Pasargadae** (persisk:پاسارگاد; *Pāsārgād*) er en oldtidsby som ligger nær Persepolis og Shiraz i dagens Iran. Det var den gamle hovedstaden til den persiske kongen Kyros den store (559–530 f.Kr.) og dessuten hvor han er gravlagt. Det er i dag et betydningsfullt arkeologisk sted og er på Unescos verdensarvliste. Grunnet utbygning av en moderne demning er levningene truet av raskere nedbrytning. 

## Historie
Kyros den store begynte konstruksjonen av sin hovedstad i 546 f.Kr., eller kanskje noe senere. Den var fortsatt uferdig da han døde i et slag, i 530 eller 529 f.Kr. Levningene av graven til Kyros' sønn og etterfølger Kambyses finnes i Pasargadae, nær festningen Toll-e Takht, og ble identifisert i 2006.

Pasargadae forble den persiske hovedstaden fram til Kambyses II flyttet den til Susa. Senere opprettet Dareios den store en ny hovedstad i Persepolis. Det arkeologiske stedet Pasargadae dekker et område på 1,6 km og omfatter en struktur som er antatt å være gravstedet til Dareios, festningen Toll-e Takht er lokalisert på toppen av en høyde rett ved, og restene av to kongelige palasser og hageanlegg. Pasargads persiske hageanlegg er det antatt tidligste eksempelet på persisk firefoldig hageanlegg som kalles *sjerbag*.

Nyere forskning av Pasargadaes struktur har vist at akamenideingeniører har bygget byen til å stå imot kraftige jordskjelv, opptil det som i dag er klassifisert som 7,0 på Richters skala.

## Referanser


## Eksterne lenker
*Excavation Documentation and Fragments of Wall Paintings from Pasargadae
* .
Passing

**Passing** (engelsk, «å passere for», dvs. bli akseptert som) er et begrep som brukes i USA om det at en person som av samfunnet blir klassifisert som medlem av en rasegruppe identifiserer seg med en annen gruppe og blir aksepert som det. Uttrykket brukes som regel om personer med blandet hvit og svart opprinnelse som gir seg ut for å være hvite. I USA regnet man egentlig alle med det minste spor av svart opphav som svarte (one-drop rule), men en del lyst utseende personer av blandet opphav har likevel blitt assimilert inn i den hvite befolkningen. Dette skjedde som regel gjennom at personen det gjaldt flyttet til et nytt sted og ikke gikk i detaljer om bakgrunnen sin. En forutsetning for å «passere for hvit» var at man var tilstrekkelig lys i huden til at ingen kunne mistenke en for å være av afrikansk opprinnelse. Ofte kunne man da hevde å ha latinamerikansk opphav for å forklare at man var mørkere enn personer av nordeuropeisk opphav.

Selv om *passing* var vanligst for personer som gav seg ut for å være hvite, er fenomenet i noen få tilfeller også kjent den andre veien.

## Se også

* Nella Larsen, forfatter av romanen *Passing* (1929)
Gudbrandsdalen St. Johannes Broderforening

**Gudbrandsdalen St. Johannes Broderforening** er en broderforening i Den Norske Frimurerorden. Broderforeningen ble grunnlagt i Vinstra den 17. november 1993, og er underlagt St. Johanneslogen St. Olav til det gyldne Kors
.
## Ordførende Brødre

## Eksterne lenker
*
Kingsblood Royal

***Kingsblood Royal*** er en amerikansk roman av Sinclair Lewis, utgitt i 1947. 

## Handling
Hovedpersonen Neil Kingsblood, en hvit middelklassemann, oppdager at han har afro-amerikanske aner mens han undersøker sin familiebakgrunn. Han begynner å oppfatte seg som svart, selv om han ikke ser svart ut, og blir nødt til å velge mellom å fortsette den tilværelsen han nå ser som en tom eksistens i det hvite samfunnet og det undertrykkede, svarte samfunnet. Etter å ha fortalt om sin bakgrunn til flere hvite venner, sprer nyheten seg raskt, og han må kjempe en håpløs kamp mot rasismen i samfunnet. Klimakset i romanen er når en mobb kommer for å kaste Neil ut av huset hans i den hvite forstaden, men han går til slutt seirende ut.

## Bakgrunn

USA hadde fortsatt raseskille i 1947. I tråd med en-dråpe-regelen regnet man også alle som hadde noen som helst svarte aner, gjerne tilbake til tipp-tipp-oldeforeldre, som svarte. Romanen bygget dels på Walter Francis White, en afro-amerikansk borgerrettsleder som selv hadde overveiende hvit bakgrunn og så hvit ut.
Geir Arild Tønnessen

**Geir Arild Tønnessen** (født 7. januar 1959) er en norsk politiker for partiet Venstre, varaordfører i Skien i perioden 2007 til 2011 og perioden 2011 til 2015. 

## Referanser


## Eksterne lenker
* Skien Venstre om Geir Arild Tønnesen
Bojko Borisov

**Bojko Metodiev Borisov** (bulgarsk: , født 1959) er en bulgarsk politiker. Han har vært landets statsminister i flere perioder, første gang fra 2009 til 2013, andre gang fra 2014 til januar 2017, og tredje gang fra mai 2017 til 2021.

## Liv og virke
Borisov er utdannet ingeniør. Han har bakgrunn som offiser og livvakt, og var fra 2001 til 2005 øverste leder for det bulgarske politiet (MVR).

Han er en av grunnleggerne og uformell leder av partiet *[[GERB]]* (Borgere for europeisk utvikling av Bulgaria).

Borisov var statsminister i Bulgaria første gang fra 27. juli 2009 til 12. mars 2013. Borisov meddelte 20. februar 2013 at hans regjering ville tre tilbake som følge av kritikken mot økte strømpriser og andre sparetiltak. Borisov ble avløst av Marin Rajkov som ledet en overgangsregjering til valget i mai 2013. Borisov ble statsminister for andre gang 7. november 2014 og gikk av i januar 2017. Etter valget i Bulgaria i 2017 gikk Borisovs parti inn i en koalisjonsregjering som hadde støtte fra 122 av parlamentets 240 medlemmer. Høsten 2021 vant partiet «Vi Viderefører Endringen» parlamentsvalget, og den 13. desember 2021 tiltrådte Kiril Petkov som Bulgarias nye statsminister.

## Referanser
Hay (elv)

**Hay** er ei elv i den nordlige delen av Alberta og den sørlige delen av Nordvestterritoriene i Canada.

Elva begynner i det nordvestre Alberta og renner nordover til Nordvestterritoriene, hvor den munner ut i Store Slavesjø. Hay er 702&nbsp;km lang, og har et nedbørfelt på . Hays største sideelver er Chinchaga, Meader, Steen, Melvin og Little Hay.

## Referanser


## Eksterne lenker
*
Zygmunt Berling

**Zygmunt Henryk Berling** (født 27. april 1896 i Limanowa, død 11. juli 1980 i Warszawa) var en polsk general og politiker som kjempet for Polens uavhengighet i den første halvdel av det 20. århundre. Under den andre verdenskrigen kjempet han for de sovjetiske styrkene, og ble dømt til døden *in abstensia* for å ha desertert fra den polske hæren av general Władysław Anders. Berling kommanderte den sovjetkontrollerte første polske armé, og han kom til å spille en viktig rolle i den polske regjeringa i etterkrigstida.

## Referanser
Zachary Zorn

**Zachary Zorn** (født  10. mai 1947) er en amerikansk tidligere svømmer som under sommer-OL 1968 i Mexico by var med på å vinne gullmedalje på 4x100&nbsp;m frisvømming stafett for USA.

## Eksterne lenker
*
Teitur Lassen

**Teitur Lassen** (født 1977), kjent under artistnavnet **Teitur**, er en færøysk vokalist, gitarist og låtskriver.

Han vokste opp i Hoyvík og begynte som tenåring som gitarist, senere også som vokalist, i pop- og rockgruppen Mark No Limits.

Teitur fikk sitt gjennombrudd som soloartist med utgivelsen av studioalbumet *Poetry & Aeroplanes* i 2003. Alle Teiturs musikkalbum har vært på engelsk, unntatt *Káta Hornið* (2007), oppkalt etter et gatehjørne i Tórshavn, som i sin helhet er på færøysk.

I 2007 og 2009 ble Teitur kåret til beste mannlige artist av Danish Music Awards, og i 2008 var han oppvarmer for Radiohead på Roskilde-festivalen. Han har også delt scene med Rufus Wainwright, Suzanne Vega, KT Tunstall, John Mayer og Aimee Mann.

Han giftet seg i 2016 med den færøyske politikeren Ingilín Didriksen Strøm.

## Diskografi

## Referanser


## Eksterne lenker
* 
* 
* 
*
Mark No Limits

**Mark No Limits** var en pop- og rockgruppe fra Tórshavn på Færøyene. Gruppen opptrådte for første gang under Ólavsøka i 1994.

CD-singelen *Rain* (1996) ble godt mottatt. Senere samme år utkom studioalbumet *Mark No Limits*.

Gruppen ble kåret som vinnere av musikkonkurransen Prix Føroyar i 1997.

Høsten 1997 opptrådte Mark No Limits på konserter og festivaler i Norge, Sverige og Danmark.

## Medlemmer
*Teitur Lassen, vokal og gitar (1995–1999)
*Malan Eyðunsdóttir, vokal (1996–1999)
*Mark Joensen, keyboard
*Johan Ziskason, gitar
*Hjálmar Hátún (1995), bass
*Jens Tummas Ness (1996–1997), bass
*Egil «Barc» Hansen (1996, 1997–1999), bass
*Carl Johan Simonsen (1995), trommer
*Remi Fagereng (1996), trommer
*Trygvi Restorff í Brekkunum, perkusjon (1996–1999)

## Diskografi
**Rain/Close to Me* (1996) (CD-singel)
**Mark No Limits* (1996) (CD-album)

## Referanser


## Eksterne lenker
*
Tore Tingvold Petersen

**Tore Tingvold Petersen** (født 1954) er en norsk historiker. 

Etter oppvekst og grunnleggende studier i Trondheim, reiste Petersen til USA, hvor han i 1986 fikk en PhD-grad på et arbeid om USA og avkolonialiseringsprosessen i Storbritannia og Frankrike. Etter retur til Norge arbeidet Petersen i en tiårsperiode på midlertidige kontrakter ved Dronning Mauds minne og Universitetet i Trondheim, før han i 1997 ble fast ansatt som førsteamanuensis ved Institutt for historie og klassiske fag, NTNU. I 2004 ble han etter søknad vurdert som professorkompetent.

Petersens forskning faller innenfor feltet *diplomatic history*, hvor han særlig har arbeidet med tema som belyser forholdet mellom USA, Storbritannia og Midtøsten. Han ble utnevnt til æresprofessor ved Durham University i 2019.

## Referanser


## Eksterne lenker
VM i friidrett 2009 – 50 kilometer kappgang menn

Øvelsen **[[50 kilometer kappgang]] herrer** ved **[[VM i friidrett 2009]]** ble avholdt i sentrum av byen Berlin den 21. august. 

Trond Nymark og Erik Tysse representerte Norge. Nymark ble verdensmester
, mens Tysse brøt konkurransen. Nymark fikk opprinnelig sølvmedaljen, men i slutten av mai 2016 ble den tidligere verdensmesteren diskvalifisert. 

## Medaljevinnere

## Rekorder

## Kvalifikasjonskrav

## Program

## Resultater

## Referanser


## Eksterne lenker
* Resultater IAAF Besøkt 21. august 2009.
Tour of Ireland

**Tour of Ireland** (**Nissan Classic** fra 1985 til 1992) er et sykkelritt som arrangeres i Irland i august. Rittet ble første gang arrangert i 1953 og gikk fram til 1957. Rittet gjenoppstod i 1965 og ble arrangert fram til 1985. I 1985 byttet rittet navn til Nissan International Classic og gikk i 8 år til 1992. I 2007 ble rittet startet igjen som Tour of Irland. Rittet ble avlyst i 2010.

## Vinnere
*2009  Russell Downing
*2008  Marco Pinotti
*2007  Stijn Vandenbergh
*1992  Phil Anderson
*1991  Seán Kelly
*1990  Erik Breukink
*1989  Eric Vanderaerden

## Tour of Ireland 2009
Tour of Ireland ble i 2009 arrangert fra 21. til 23. august med 16 lag på startstreken, inkludert det norske UCI kontinentallaget Joker Bianchi. I tillegg til nordmennene på Joker Bianchi-laget startet Kurt Asle Arvesen (Team Saxo Bank) og Gabriel Rasch (Cervélo TestTeam).

## Eksterne lenker
* Tour of Ireland
Jernbanetorget holdeplass

**Jernbanetorget** er en trikk- og bussholdeplass på Jernbanetorget i Oslo sentrum. Den er plassert foran hovedinngangen til Oslo sentralstasjon med plattformer i Fred. Olsens gate og i Biskop Gunnerus' gate.

Holdeplassen var endeholdeplass på Briskebylinjen da denne ble åpnet i 1894. Den har siden blitt endret et par ganger, senest i perioden 2007–2009. Litt lenger nord, i krysset mot Biskop Gunnerus' gate treffer Briskebylinjen på Gamlebylinjen (øst og vest) og Grünerløkka-Torshov-linjen (nordover).
 
Perrongene i Biskop Gunnerus' gate ble en tid dokumentert som en egen holdeplass, og hadde betegnelsen Jernbanetorget T holdeplass da den lå nærmere inngangene til Jernbanetorget T-banestasjon på Europarådets plass og i Byporten. 

Under ombygningen av Jernbanetorget var plattformene i Fred. Olsens gate ubetjent fra november 2007 til 25. april 2009, i denne perioden ble alle trikkelinjene betjent av plattformene i Biskop Gunnerus' gate (Jernbanetorget T).

## Referanser


## Eksterne lenker
Stroopwafel

En **stroopwafel** (opprinnelig *siroopwafel* (nederlandsk) er en nederlandsk kjeks som består av to tynne, harde, runde, rutemønstrede vafler med et lag søt sirup i mellom. Vaflene ble for første gang laget i Gouda i den nederlandske provinsen Zuid-Holland rundt år 1810, noe som har gjort at de også er kjent som **Goudse wafels**. De selges i supermarkeder, spesialbutikker og ofte nystekte på markeder. Opprinnelig hadde de en diameter på omtrent 10 cm, men finnes nå i varianter fra ca. 5 cm opp til 25 cm. I spesialbutikkene og på markedene selges ofte også «snippers», smuler av avskårne kanter og mislykkede kjeks.

Opprinnelig ble stroopwafels laget av kjekssmuler, deigrester og sirup, noe som gjorde dem meget billige å lage. Dette ga dem navnet *armenkoeken* (fattigmannskjeks). 

Røren lages av mel, smør, brunt sukker, gjær, melk og egg, og stekes i et vaffeljern. Etter at vaflene er stekt blir de delt på midten mens de fremdeles er varme, og den ene halvparten blir smurt med sirup, før de føyes sammen igjen. Sirupen er laget av brunt sukker, smør og kanel.

Den oppskriften som sies være eldst, «de Kamphuysen siroopwafel», beskriver en sirupsvaffel som er laget av to sprø kjeks som er limt sammen med sirup.

Den tradisjonelle måten å spise stroopwafel på er å balansere kjeksen oppå kaffekoppen slik at den dekker åpningen. Varmen fra kaffen gjør at sirupen blir myk.

## Referanser


## Eksterne lenker
* 
* Slik lages stroopwafels  (video)
* Oppskrift på stroopwafels
* Association of Stroopwafel Addicts på Meta-Wiki
Tumut 3 vannkraftverk

**Tumut 3** er en vannkraftstasjon i Tumut River i New South Wales i det sørlige Australia. Den er en del av kraft- og irrigasjonsprosjektet Snowy Mountains Scheme, som leder vann fra Tumut River og Snowy River til elva Murray, og driver syv vannkraftverk. Vannet ledes med et fall på 800 meter, og vann fra 14 oppdemmede magasiner ledes gjennom 145 km tunneler og 80 km akvadukter til de sju kraftverkene. Utbyggingsområdet sammenfaller i stor grad med Kosciuszko nasjonalpark.

Strømproduksjonen forsyner Canberra, New South Wales, og Victoria. Hele Snowy Mountains-prosjektet ble ferdigstilt i 1974 etter 25 års utbygging, organisert etter modell av Tennessee Valley Authority. 10&nbsp;000 mennesker fra 30 land deltok i utbyggingsarbeidet. Etter økologiske granskinger fra 1998 ble vannmengden i Snowy River økt, etter at det ble klart at den nesten totale avledningen i tunneler til Murray-Darling-bassenget truet med å ødelegge økosystemer lenger nede i den nå uttørkede Snowy-elva. 

Kraftanleggene i Snowy River-utbyggingen omfatter:
*Guthega vannkraftverk (1954) – 2 turbiner, effekt 60 MW
*Tumut 1 vannkraftverk (1958) – 4 turbiner, effekt 330 MW
*Tumut 2 vannkraftverk (1961) – 4 turbiner, effekt 286 MW
*Blowering vannkraftverk (1967) – 1 generator, effekt 80 MW
*Murray 1 vannkraftverk (1967) – 10 turbiner, effekt 950 MW
*Murray 2 vannkraftverk (1969) – 4 turbiner, effekt 550 MW
*Tumut 3 vannkraftverk (1974)  – 6 turbiner, effekt 1&nbsp;500 MW

Utbyggingsprosjektet er det største ingeniørprosjektet i Australias historie.

## Referanser


## Eksterne lenker
* Snowy Hydro - hjemmeside.
* Suatralian Bureau of Statistics – *The Snowy Mountains Hydro-Electric Scheme , 1986*.
Venetisk

**Venetisk** er et utdødd indoeuropeisk språk som i oldtiden ble snakket i regionen Veneto i den nordøstlige delen av Italia og deler av dagens Slovenia, mellom Posletten og den sørlige utkanten av Alpene.

Språket er dokumentert i over 300 korte inskripsjoner som er datert fra 500- til 100-tallet f.Kr. De som snakket venetisk er identifisert med oldtidsfolket kalt *Veneti*, venetere, av romerne og *Enetoi* av grekerne. Språket døde ut en gang på 100-tallet f.Kr. da de lokale innbyggerne ble assimilert i den romerske sfære. Inskripsjoner dedikert ofringer til Reitia, en venetisk gudinne, er en av de fremste kildene til kunnskap om språket.

Venetisk må ikke bli forveksles med venetiansk, et romanske språk som i dag snakkes i den samme regionen.

## Lingvistisk klassifisering
Venetisk er et kentumspråk, det vil si den gren av de indoeuropeiske språk som ble skilt ut ved delingen med satemspråkene. Gruppen innbefatter germansk, keltisk, gresk, italiske og tokariske språk. Inskripsjonene benytter seg av en variasjon av det norditaliske alfabet, tilsvarende til det etruskiske alfabet.

Det nøyaktige slektskapet til venetisk til andre indoeuropeiske språk blir fortsatt undersøkt, men flertallet av forskerne er enige om at venetisk, bortsett fra liburnisk språk, var nærmest til italiske språk, en gruppe som inkluderte latin, oskisk og umbrisk. Venetisk kan også ha vært beslektet til illyriske språk som en gang ble snakket på den vestlige delen av Balkan, skjønt teorien at venetisk og illyrisk var nært beslektet er diskutabelt i nyere forskning. En del viktige paralleller med germanske språk har blitt notert, særlig i pronominal former.

Posisjonen til venetisk innenfor indoeuropeiske språk har blitt studert i detaljer av den franske lingvisten Michel Lejeune (1907-2000.

## Språklige stikkprøve
En inskripsjonen i venetisk, funnet på en spiker av bronse i Este (Es 45):

:Venetisk: *Mego donasto śainatei Reitiiai porai Egeotora Aimoi ke louderobos*
:Latin (ordrett): *me donavit sanatrici Reitiae bonae Egetora [pro] Aemo liberis-que*
:Norsk: Egetora ga meg til Gode Reitia helbrederen på vegne av Aemus og barna

En annen inskripsjon, funnet på en *[[Situla (kar)|situla]]* (beholder som en urne eller spann) ved Cadore (Ca 4 Valle):

:Venetisk: *eik Goltanos doto louderai Kanei*
:Latin (ordrett): *hoc Goltanus dedit liberae Cani*
:Norsk: Goltanus ofret dette for jomfruen Kanis

## Referanser


## Litteratur
* Mallory, J.P.; Douglas Q. Adams (1997): ''Encyclopedia of Indo-European Culture''. London: Fitzroy Dearborn Publishers. ISBN 978-1-884964-98-5.

## Eksterne lenker
* «Víteliú: The Languages of Ancient Italy», Språkene i oldtidens Italia
* «Venetic inscriptions», venetiske inskripsjoner, ved Adolfo Zavaroni.
* Indo-European database: «The Venetic language», ved Cyril Babaev.
Pola Gauguin

**Paul Rollon «Pola» Gauguin** (født 6. desember 1883 i Paris, død 2. juli 1961 i København) var en dansk-norsk maler, kunstkritiker og pedagog.

## Liv og virke
### Bakgrunn
Paul Rollon Gauguin var sønn av den franske maleren Paul Gauguin (1848–1903) og vokste opp i København, og studerte arkitektur fra 1906. 

### Karriere
Han flyttet til Kristiania der han debuterte i 1913 og ble norsk statsborger i 1916. 

Gauguin giftet seg i 1911 med bergenske Ingrid Blehr (1881–1959) og var far til den norske bildekunstneren Paul René Gauguin (1911–1976).  Skuespilleren Agnes Mowinckel (1875–1963) var hans svigerinne.

I perioden 1917 til 1924 drev han Polas  malerskole. Blant dem han veiledet i Norge var Tidemand Gjørud, Hans Ryggen, Bernt Clüver, Thorbjørn Egner og Gunnar Scott-Ruud. Gauguin skrev og tegnet for *[[Tidens Tegn (avis)|Tidens Tegn]]* og *[[Dagbladet]]*, skrev flere biografier, og virket som kritiker i *[[Verdens Gang]]* fra 1945. 

I 1949 flyttet han tilbake til Danmark.

## Utgivelser
:*Se [http://www.nb.no/nbsok/search?searchString=creator:%22Gauguin,%20Pola%22&page=0 Nationalbibliotekets digitaliserte bøker] av Pola Gauguin
* 
* 
* 
* 
* 
* 
* 
* 
* 
* 
* 
* *Folmer Bendtsen'', 1954

## Referanser

## Eksterne lenker
* 
*
Niagara vannkraftverk

**Robert Moses Niagara vannkraftverk** er et vannkraftverk som ligger i Niagara River i delstaten New York i USA, nær grensen til Canada. Vannkraftverket er ikke en tradisjonell demning i elva, det er en oppdemming av et reservoar som får sitt vann fra Niagara-elva via en underjordisk tunnel, fra et sted ovenfor Niagara Falls. På andre siden av reservoaret står det en annen dam som regulerer et høyereliggende reservoar, og pumpeverk kan flytte vann opp i dette reservoaret. Regulering av vannmengde mellom reservoarene påvirker kraftproduksjonen, slik at man kan avveie hensynene mellom kraftbehov og behovet for vannmengde i den severdige Niagara-fossen. 

Det er en installert effekt på 2&nbsp;400 MW, maksimalt 2&nbsp;515 MW. I alt har Niagarafallene installert produksjonseffekt i to anlegg på ti lsammen 2&nbsp;755 MW, hvorav *Robert Moses Niagara vannkraftverk* står for 80&nbsp;% av kapasiteten. Anlegget ble bygget for å erstatte Schoellkopf vannkraftverk, som sto i Niagara Falls og kollapset 7. juni 1956.  

På canadisk side i vassfaret står Sir Adam Beck vannkraftverk, et pumpekraftverk med en kapasitet på inntil 1600 MW.

## Referanser


## Eksterne lenker
* Federal Regulatory Energy Commission - «Environmental Final Environmental Impact Statement of Niagara Project», 2006.
* Environmental Protection Agency – oppsummering av miljøanalyse for anlegget, 2006.
John Day-demningen

**John Day-demningen** er en demning med et vannkraftverk som ligger i Columbia River i staten Oregon i USA, på grensen til staten Washington like der hvor elva John Day River kommer inn fra sør. Demningen spenner hele Columbia-elva, og ligger 45 km øst for byen The Dalles, Oregon. Anlegget har sluse for skip og laksetrapper. Demningen er 56 m høy og 2&nbsp;327 m lang. Slusen har en vertikal løfteevne på 110 fot (32 m), som gjør den til en av USAs høyeste sluser.

Vannkraftverket har 16 turbiner. Det er en installert effekt på 2&nbsp;160 MW, maksimalt 2&nbsp;480 MW. Anleggsarbeidene startet i 1958, og demningen med kraftverk stod ferdig i 1971. Dammen demmer opp Umatillasjøen, et kunstig reservoar som er 177 km langt. 

## Referanser


## Eksterne lenker
* 
* US Army Corps of Engineers – «John Day Dam», hjemmeside.
LaShawn Merritt

**LaShawn Merritt** (født 1986) er en amerikansk friidrettsutøver (sprinter). 

Merritt fikk sitt gjennombrudd under junior-VM 2004, der han vant tre gull (400 meter pluss stafettene (4&nbsp;x&nbsp;100 meter og 4&nbsp;x&nbsp;400 meter). Under innendørs-VM 2006 var han med på det amerikanske laget som vant gull på 4&nbsp;x&nbsp;400 meter. Under VM i Osaka 2007 tok han sølv med personlig rekord på 43,96, etter  Jeremy Wariner. Merritt var også med på stafettlaget som vant gull på 4&nbsp;x&nbsp;400 meter. 

I 2008 utfordret han for alvor Wariner på spesialdistansen 400 meter. Han innledet året med å vinne Golden League-stevnet i Berlin. Under OL i Beijing tok han også gull på 400 meter etter å ha satt personlig rekord med 43,75 i finalen. Han ble dobbelt gullvinner, da han også var med på USAs lag på 4&nbsp;x&nbsp;400 meter. Han avsluttet året ved å vinne IAAF World Athletics Final i Stuttgart, igjen foran Wariner.

Under VM 2009 i Berlin forsvarte han tittelen på 400 meter. Han ble også USA-mester utendørs på samme distanse dette året, da han tangerte sin egen årsbestenotering på 44,50. 

Den 22. april 2010 ble det offentliggjort at han hadde testet positivt på tre dopingtester fra oktober 2009 til januar 2010. Han testet positivt på stoffet dehydroepiandrosteron, noe han hevdet han hadde fått i seg via et penisforstørrende medikament han hadde kjøpt. Han ble utestengt i to år, for det han selv omtalte som en «dum, umoden og egoistisk tabbe».

IOC har også avklart at han ikke vil kunne delta ved sommer-OL 2012, fordi utøvere som blir utestengt for seks måneder eller mer ikke får delta i neste OL etter at utestengelsen er avsluttet.

Han tok gull under Sommer-OL 2016.

## Personlige rekorder
* 200 meter: 19,98, *[[Carson, California|Carson]], [[20. mai]] [[2007]]*
* 400 meter: 43,75, *[[Beijing]], [[21. august]] [[2008]]*

## Referanser


## Eksterne lenker
*
Dalles-demningen

**Dalles-demningen** (engelsk: *The Dalles Dam*) er en demning med et vannkraftverk som ligger i Columbia River i staten Oregon i USA, på grensen til staten Washington. Demningen spenner hele Columbia-elva, og ligger 3 km øst for byen The Dalles, Oregon, og 40 km vest for John Day-demningen. 

 
Anlegget har sluse for skip og laksetrapper. Demningen er 79 m høy og 2&nbsp;705 m lang. 

Vannkraftverket har 22 turbiner. Det er en installert effekt på 2&nbsp;038 MW, maksimalt utnyttet produksjonsnivå er 1&nbsp;780 MW. Anleggsarbeidene startet i 1952, og demningen med kraftverk stod ferdig i 1959, da anlegget ble åpnet av visepresident Richard Nixon. Demningen demmer opp Celilosjøen, et kunstig reservoar som er 39 km langt og strekker seg opp til John Day-demningen. 

## Referanser


## Eksterne lenker
* 
* US Army Corps of Engineers – «The Dalles Dam», hjemmeside.
Rocky Reach-demningen

**Rocky Reach-demningen** (engelsk: *Rocky Reach Dam*) er en demning med et vannkraftverk som ligger i Columbia River i staten Washington i USA, 11 km ovenfor byen Wenatchee. I elveløpet ligger anlegget 346 km nedenfor grensen til Canada, og 761 km ovenfor Columbia-elvas utløp i Stillehavet i Oregon.

Vannkraftverket har elleve turbiner. Det er en installert effekt på 1&nbsp;300 MW. Anleggsarbeidene startet i 1956, og demningen med kraftverk stod ferdig i 1962. Demningen demmer opp Entiatsjøen, et kunstig reservoar som er 70 km langt. 

*[[Chelan County]] Public Utility District (PUD)* eier tre vannkraftverk i denne seksjonen av Columbia-elva:
* Rocky Reach-demningen (1962) – Elleve generatorer, effekt 1&nbsp;300 MW
* Rock Island-demningen (1933, 1953) – Nitten generatorer, effekt 624 MW
* Lake Chelan-demningen (1927) – To generatorer, effekt 48 MW

## Referanser


## Eksterne lenker
* 
* Anleggets hjemmeside.
Rock Island-demningen

**Rock Island-demningen** (engelsk: **Rock Island Dam**) er en demning med et vannkraftverk som ligger i Columbia River i delstaten Washington i USA, ved byen Rock Island i Chelan County. Det er det eldste vannkraftverket på Columbia-elva, og ble utvidet i 1953 for å gi kraft til aluminiumselskapet Alcoa. I elveløpet ligger anlegget 370 km nedenfor grensen til Canada, og 740 km ovenfor Columbia-elvas utløp i Stillehavet i Oregon. Lengre oppe i elva ligger Rocky Reach-demningen.

Vannkraftverket har 19 turbiner. Det er en installert effekt på 624 MW. Demningen med kraftverk stod ferdig i 1933, og ble utvidet i 1953. 

*[[Chelan County]] Public Utility District (PUD)* eier tre vannkraftverk i denne seksjonen av Columbia-elva:
* Rocky Reach-demningen (1962) – Elleve generatorer, effekt 1&nbsp;300 MW
* Rock Island-demningen (1933, 1953) – Nitten generatorer, effekt 624 MW
* Lake Chelan-demningen (1927) – To generatorer, effekt 48 MW

## Referanser


## Eksterne lenker
* 
* Anleggets hjemmeside.
Natalija Dobrynska

**Natalija Volodymyrivna Dobrynska** (ukrainsk: Наталія Володимирівна Добринська; født 29. mai 1982 i Vinnytsia i Ukrainske SSR, Sovjetunionen) er en ukrainsk sjukamputøver. Etter å ha utdannet seg til idrettslærer i hjembyen Vinnitsia flyttet hun i 2003 til Kyiv, men konkurrerer fortsatt for sin moderklubb *Dynamo Vinnytsia*.

Dobrynska vant sjukampen ved OL 2008, 33 poeng foran sin landsmanninne Ljudmila Blonska. Hennes første internasjonale medalje kom i femkamp ved innendørs-VM 2004, og året etter ble det en bronsemedalje under innendørs-EM.

Dobrynska trenes av Dmitrij Poljakov og Michael Medved. 

Dobrynskas to år eldre søster er høydehopperen Viktorja Dobrynska, som har hoppet 1,90. 

## Meritter
* VM innendørs 2012 i Istanbul: Gull i femkamp
* Décastar 2011: Gull i sjukamp
* VM 2011 i Daegu: Nr. 4 i sjukamp
* Décastar 2010: Gull i sjukamp
* EM 2010 i Barcelona: Sølv i sjukamp
* VM innendørs 2010 i Doha: Sølv i femkamp
* VM 2009 i Berlin: Nr. 4 i sjukamp
* OL 2008 i Beijing: Gull i sjukamp
* VM innendørs 2008 i Valencia: Nr. 4 i femkamp
* VM 2007 i Osaka: Nr. 8 i sjukamp
* EM innendørs 2007 Birmingham: Nr. 5 i femkamp 
* EM 2006 i Göteborg: Nr. 6 i sjukamp
* VM 2005 i Helsingfors Nr. 9 i sjukamp
* EM innendørs 2005 i Madrid: Bronse i femkamp 
* OL 2004 i Athen: Nr. 8 i sjukamp
* VM innendørs 2004 i Budapest: Sølv i femkamp
* Universiaden 2003 i Daegu: Nr. 12 i sjukamp
* U-VM 1999 i Bydgoszcz: Nr. 8 i kulestøt

## Personlige rekorder
* 200 meter:  24,39 (+0.1) Beijing 15. august 2008 
* 800 meter: 2.12,96  Götzis 31. mai 2009 
* 100 meter hekk: 13,44 (0,0) 15. august 2008  
* Høydehopp: 1,86 Göteborg 7. august 2006 
* Lengdehopp: 6,63 (+0,3) Beijing 16. august 2008  
* Kulestøt: 17,29 Beijing 15. august 2008  
* Spydkast: 48,60 Beijing 16. august 2008  
* Syvkamp: 6 733 poeng Beijing 15-16. august 2008

## Referanser


## Eksterne lenker
*
Lake Chelan-demningen

**Lake Chelan-demningen** (engelsk: *Lake Chelan Dam*) er en demning med et vannkraftverk som ligger i Chelan River, ei sideelv til Columbia River i staten Washington i USA, 50 km (32 miles) nord for byen Wenatchee i Chelan County. Det er det eldste vannkraftverket på Columbia-elva, og ble ferdigstilt i 1927. I elveløpet ligger anlegget ca. 306 km nedenfor grensen til Canada, og ca.  801 km ovenfor Columbia-elvas utløp i Stillehavet i Oregon. Om lag 40 km (25 miles) lengre nede i elva ligger Rocky Reach-demningen.

Vannkraftverket har to turbiner. Det er en installert effekt på 48 MW. Anlegget demmer opp den kunstige Chelansjøen (Lake Chelan), som er 77 km (50 miles) lang. Første oppdemming av Chelan-elva her skjedde i 1892. Dammen idag er ca. 15 meter høy og om lag 150 m lang.

*[[Chelan County]] Public Utility District (PUD)* eier tre vannkraftverk i denne seksjonen av Columbia-elva:
* Rocky Reach-demningen (1962) – elleve generatorer, effekt 1&nbsp;300 MW
* Rock Island-demningen (1933, 1953) – 19 generatorer, effekt 624 MW
* Lake Chelan-demningen (1927) – to generatorer, effekt 48 MW

## Referanser


## Eksterne lenker
* 
* Anleggets hjemmeside.
Aubert Côté

**Aubert Côté** (født 22. mars 1880 i Montréal, død 27. mars 1938) var en canadisk bryter som deltok i de olympiske leker 1908 i London.

Côté vant en olympisk bronsemedalje i bryting under OL 1908 i London. Han kom på tredjeplass i fristil i vektklassen bantamvekt. Han tapte semifinalen til gullvinneren George Mehnert.    

## OL-medaljer
* 1908  London -  Bronse bryting, bantamvekt fri stil

## Eksterne lenker
*
Solskinnskroken (Oslo)

**Solskinnskroken** (3–15D, 4–38) er en vei på Smestad i bydel Vestre Aker i Oslo. Den går som blindvei nordover fra Heggelibakken.

Veien var tidligere en del av Solskinnsveien (på den andre siden av Ring 3) og fikk sitt nåværende navn i 1996.

Veien har villabebyggelse. Husene i nr. 18–36 står på et område der det var tennisbaner frem til 1988.

## Kilder
* 

## Eksterne lenker
*
Mauritz Andersson

**Mauritz Olof Andersson** (1886–1971) var en svensk bryter som deltok i de olympiske leker 1908 i London og 1912 i Stockholm.

Andersson vant en olympisk sølvmedalje  i bryting under OL 1908 i London. Han kom på andreplass i vektklassen mellomvekt gresk-romersk stil bak sin landsmann Frithiof Mårtensson.

## OL-medaljer
* 1908  London -  Sølv bryting, mellomvekt gresk-romersk stil

## Referanser


## Eksterne lenker
*
Sante Ceccherini

**Sante Lorenzo Minotti Ceccherini** (født 15. november 1863, død 9. august i 1932) var en italiensk fekter som deltok i de olympiske leker 1908 i London.

Ceccherini vant en olympisk sølvmedalje i fekting under Sommer-OL 1908 i London. Han var med på det italienske laget som kom på andreplass i lagkonkurransen i sabel bak Ungarn. De andre på laget var Marcello Bertinetti, Riccardo Nowak, Alessandro Pirzio Biroli og Abelardo Olivier.

## OL-medaljer
* 1908  London -  Sølv i fekting, sabel lagkonkurranse  Italia

## Referanser


## Eksterne lenker
*
Max Poll

**Max Fernand Leon Poll** (født 21. juli 1908, død 13. mars 1991) var en belgisk iktyolog.
Han spesialiserte seg på ciklider.
I årene 1946 og 1947 organiserte han en ekspedisjon til Tanganyikasjøen.

Han har beskrevet flere arter av Pseudocrenilabrinae, blant annet *[[Lamprologus signatus]]*, Løvehodeciklide (*Steatocranus casuarius*), Prinsessen av Burundi (*Neolamprologus brichardi*) og Prinsessen av Zambia (*Neolamprologus pulcher*).

Oppkalt etter ham er arter og grupper som *[[Etmopterus polli]]* Bigelow, Schroeder & Springer, 1953, *[[Merluccius polli]]* Cadenat, 1950, *[[Pollichthys]]* Grey, 1959 og *[[Polyipnus polli]]* Schultz, 1961.

## Referanser
Hay River

**Hay River** er en by i Nordvestterritoriene i Canada. Den ligger ved sørbredden av Store Slavesjø, ved munningen av elva Hay, som den også er oppkalt etter. 

Byen består av to deler, gamlebyen ved innsjøbredden og den nye byen rundt 5 kilometer sørvest for denne, med byens lufthavn mellom dem. Hay River hadde i 2006 et innbyggertall på 3&nbsp;648, og er den nest største byen i Nordvestterritoriene, etter Yellowknife.

Den første faste bosetningen på stedet fant sted på 1890-tallet. Hay River fikk bystatus 16. juni 1964. 

Byen er et trafikknutepunkt i regionen. Den er det nordlige endepunktet for jernbanen i Canada, og er utgangspunktet for båttransporten på Mackenzie-elva. Byen var på slutten av 1940-tallet den første i Nordvestterritoriene som fikk veiforbindelse til resten av Canada, da den nåværende Mackenzie Highway ble bygget fra Grimshaw i Alberta. Hay River lufthavn har faste flyruter til Yellowknife.

## Eksterne lenker
* Hay Rivers nettsted
Alonso Edward

**Alonso Edward** (født 8. desember 1989 i Panama by i Panama) er en friidrettsutøver fra Panama som konkurrerer i sprint.

Edwards fremste meritt er fra VM 2009 i Berlin, der han satte sydamerikansk rekord på 200 meter, ved å vinne sølv bak Usain Bolt på tiden 19,81. I det sydamerikanske mesterskapet 2009 vant han gull på både 100 meter (10,29) og 200 meter (20,45).

## Personlige rekorder
* 100 meter – 10,01
* 200 meter – 19,81

## Referanser


## Eksterne lenker
* 
* Resultat fra sydamerikanske mesterskapet 2009
Hjalmar Berge

**Hjalmar Berge** (født 11. februar 1916 i Oslo død 29. oktober 2003 i Horten) var en norsk motstandsmann under annen verdenskrig. Han sprengte et tysk torpedolager på Østøya utenfor Horten 21. januar 1945, og bidro dermed til å betydelig svekke den tyske ubåtflåten i sluttfasen av krigen.

## Østøya-aksjonen

Hjalmar Berge planla og utførte Østøya-aksjonen på egen hånd, der kun hans hustru Karin Berge og britisk etterretning var informert. Natt til lørdag 20. januar sov han med sprengstoff under senga for så neste dag å ta seg over til Østøya i båt. Der anbrakte han sprengstoffet og utløsermekanisme i et tysk torpedolager han jobbet som rengjører i. Deretter flyktet han med sin kone på 24 år og sønnen Rolf på 3 år til Sverige. Sprengladningen gikk av noe forsinket søndag formiddag. Det ble ødelagt 184 torpedokrigshoder, 69 tonn sprengstoff, flere lagerbrakker og verksteder for torpedoklargjøring i aksjonen.

## Referanser


## Eksterne lenker
* Torpedoaksjonen på østerøya (Skoleprosjekt)
Store Bjørnesjø

**Store Bjørnesjø** er en innsjø i Nordvestterritoriene i Canada. Den er verdens syvende største innsjø, og den tredje største i Nord-Amerika. Innsjøen ligger på polarsirkelen, mellom 65 og 67 grader nord og mellom 118 og 123 grader vest. 

Innsjøen har et flateinnhold på 31&nbsp;153&nbsp;km², og ligger 186 moh.. Totalt vannvolum er 2&nbsp;236&nbsp;km³. Den største dybden i sjøen er 446&nbsp;m og gjennomsnittsdybden er 72&nbsp;m. Innsjøbredden er totalt 2&nbsp;719&nbsp;km lang, og innsjøen drenerer et nedslagsfelt på 114&nbsp;717&nbsp;km². Det ligger 26 større øyer i innsjøen, med et totalt areal på 759,3&nbsp;km². 

Sjøen har utløp mot vest gjennom elva Great Bear som munner ut i Mackenzie. Ved utløpet ligger også den lille byen Deline, som er den eneste bosetningen ved sjøen. Ved østbredden lå tidligere gruvesamfunnet Port Radium (Echo Bay), men dette er nå nedlagt.

Sjøen er islagt fra slutten av november til juli.

## Referanser


## Eksterne lenker
*
Kristin Otto

**Kristin Otto** (født 1966) er en tidligere østtysk svømmer som vant seks gullmedaljer under sommer-OL 1988 i Seoul, Sør-Korea; 50&nbsp;m og 100&nbsp;m frisvømming, 100&nbsp;m butterfly, 100&nbsp;m ryggsvømming, 4x100&nbsp;m frivømming stafett og 4x100&nbsp;m medley stafett. Hun har også syv gullmedaljer og to sølvmedaljer fra langbane-VM 1982 i Guayaquil og langbane-VM 1986 i Madrid, samt syv gullmedaljer og en sølvmedalje fra langbane-EM i 1983, i Roma, og 1987 i Strasbourg.

## OL-medaljer
*  1988  Seoul - **Gull** i svømming, 50 meter fri damer  Øst-Tyskland
*  1988  Seoul - **Gull** i svømming, 100 meter fri damer  Øst-Tyskland
*  1988  Seoul - **Gull** i svømming, 100 meter butterfly damer  Øst-Tyskland
*  1988  Seoul - **Gull** i svømming, 100 meter rygg damer  Øst-Tyskland
*  1988  Seoul - **Gull** i svømming, 4 x 100 m fri damer  Øst-Tyskland
*  1988  Seoul - **Gull** i svømming, 4 x 100 m medley damer  Øst-Tyskland

## Referanser


## Eksterne lenker
* 
* 
*
Katrin Meißner

**Katrin Meißner** (født 1973) er en østtysk tidligere svømmer som representerte Tyskland etter gjenforeningen. Under sommer-OL 1988 i Seoul, Sør-Korea var hun med på å vinne gullmedalje på 4x100&nbsp;m medley og 4x100&nbsp;m frisvømming stafett, for Øst-Tyskland. I tillegg vant hun en individuell bronsemedalje på 50&nbsp;m frisvømming. Hun har også en gullmedalje og fem sølvmedaljer fra kortbane- og langbane-VM, samt fem gullmedaljer og fire sølvmedaljer fra kortbane- og langbane-EM.

## OL-medaljer
*  1988  Seoul - **Gull** i svømming, 4 x 100 m fri damer  Øst-Tyskland
*  1988  Seoul - **Gull** i svømming, 4 x 100 m medley damer  Øst-Tyskland
*  1988  Seoul - Bronse i svømming, 50 meter fri damer  Øst-Tyskland

## Referanser


## Eksterne lenker
*
Asbel Kiprop

**Asbel Kiprop** (født 1989) er en kenyansk friidrettsutøver som konkurrerer i mellomdistanseløp. Han ble olympisk mester på 1500 meter i 2008, og vant VM på samme distanse i 2011, 2013 og 2015.

## Idrettskarriere
Kiprops gjennombrudd kom i 2007 da han vant VM-gull i terrengløp for juniorer. Samme år deltok han i VM 2007 i Osaka, der han løp 1.500 meter og kom på fjerdeplass. I 2008 deltok Kiprop i det afrikanske mesterskapet der han vant bronsemedalje på 800 meter og kom på fjerdeplass på 1.500 meter. Han vant også 1.500 meter under Golden League-stevnet i Roma i 2008.

Han deltok videre ved Sommer-OL 2008, der han noe overraskende vant sølv, bak Rashid Ramzi. Flere måneder senere, 29. april 2009 ble det kjent at Ramzi hadde avgitt positiv dopingprøve under OL i Beijing. I november 2009 besluttet IOK å diskvalifisere Ramzi for doping og Kiprop, som kom på andreplass, ble olympisk mester på 1500 meter.

## OL-medaljer
* 2008  Beijing -  **Gull** i friidrett, 1500 meter  Kenya

## Dopingsak
Den 2. mai 2018 ble det kjent at Kiprop hadde testet positivt for bruk av EPO, i en dopingtest utenfor konkurranse 27. november 2017. Den positive dopingtesten ble senere bekreftet av IAAF. Den 20. april 2019 besluttet Athletics Integrity Unit å utestenge Kiprop fra friidrett i fire år.

## Referanser


## Eksterne lenker

* 
*  Profil hos All-Athletics (arkivert 2017)
*  Profil hos Diamond League
Nelson Évora

**Nelson Évora** (født 20. april 1984 i Costa de Marfil i Elfenbenskysten) er en portugisisk friidrettsutøver (lengdehopp og tresteg). Han konkurrerte opprinnelig for Kapp Verde, men ble portugisisk statsborger i juni 2002, og har representert Portugal etter dette. 

Évora ble slått ut i kvalifiseringen under både OL 2004 og VM 2005. 2006 ble et bedre år for ham, dette året ble han nummer fire i tresteg og nummer seks i lengde under europamesterskapet i Göteborg, og han hoppet over 17 meter i tresteg og 8 meter i lengde.

2007 innebar ytterligere fremskritt. Under VM i Osaka 2007 vant han gull på ny personlig rekord, 17,74. Under OL 2008 i Beijing slo Evora den britiske favoritten Phillips Idowu med 5 cm og tok gull med resultatet 17,67.

Han var blant de største favorittene foran VM 2009 i Berlin, men denne gangen måtte han gi tapt for briten Idowu, som vant med 17,73, foran Évora på sølvplass med 17,55.

## Utmerkelser
* 2009 - Årets idrettsutøver i Portugal (CDP Awards - Confederação do Desporto de Portugal)
* 2008 - Årets idrettsutøver i Portugal (CDP Awards - Confederação do Desporto de Portugal)
* 2007 - Årets idrettsutøver i Portugal (CDP Awards - Confederação do Desporto de Portugal)

## Referanser


## Eksterne lenker
* 
*
Wallace Spearmon

**Wallace Spearmon, Jr.** (født 1984) er en amerikansk friidrettsutøver som konkurrerer i sprint.

## Idrettskarriere
Spearmon vant 200 meter ved den amerikanske studentidrettsorganisasjonen NCAAs konkurranser utendørs i 2004 og 2005, og innendørs i 2005. 

Spearmon deltok ved VM i Helsingfors 2005, der han vant sølv på 200 meter med tiden 20,20, bak landsmannen Justin Gatlin. Ved IAAF World Athletics Final 2005 kom han på 3.-plass på 200 meter. 

I 2006 deltok han ved innendørs-VM i Moskva, der han sammen Tyree Washington, LaShawn Merritt og Milton Campbell ble verdensmester på 4 x 400 meter stafett. Utendørs samme år ble han nummer to ved IAAF World Athletics Final 2006, bak Tyson Gay, med ny personlig rekord på 19,88. Senere samme år løp han 200 meter på tiden 19,65, en tid som plasserer ham på femteplass gjennom alle tider. 

Ved VM 2007 vant han bronse på 200 meter, med tiden 20,05, bak Gay og Usain Bolt. Sammen med Gay, Darvis Patton og LeRoy Dixon ble han verdensmester på 4 x 100 meter. Han vant også senere samme år sølv under IAAF World Athletics Final 2007, denne gangen slått av nordmannen Jaysuma Saidy Ndure.
 
Spearmon deltok ved Sommer-OL 2008 på 200 meter. Han kom i mål som nummer tre, men ble disket for linjetramp. Spearmon deltok også ved VM 2009 i Berlin, der han kom på tredjeplass på 200 meter med tiden 19,85. Ved IAAF World Athletics Final 2009 kom han på 2.-plass på 200 meter. I 2010 vant han sitt første Diamond League-stevne, da han vant 200 meter ved Weltklasse Zurich med tiden 19,79. 

Han deltok ved Sommer-OL 2012, der han kom på 4.-plass på 200 meter. Han løp på 19,90, som var 6/100 sekund unna bronsemedaljen. I 2013 deltok han ved VM i friidrett 2013, men her ble han slått ut i semifinalen, der han løp på 20,66. 

I mai 2014 deltok han på USAs stafettlag på 4 x 200 meter ved IAAF World Relays 2014. USA ble imidlertid diskvalifisert i finalen, da de vekslet utenfor tillatt område. 

Han testet positivt for Metylprednisolon ved et stevne i juli 2014. USAs antidopingbyrå USADA besluttet i september 2014 å utestenge han i 3 måneder, tilbakedatert fra 27. august 2014. 

## Referanser


## Eksterne lenker
* 
* USA Track & Field: Wallace Spearmon
Slavey

**Slavey** (også skrevet **slave**) er et innfødt folkeslag i Canada. De hører til dene-folkegruppen og bor hovedsakelig i området rundt Store Slavesjø i den sørlige delen av Nordvestterritoriene, men også i den nordøstre delen av Britisk Columbia og det nordvestre Alberta.

Navnet ble tidligere skrevet «slave» på engelsk, men ble endret for å unngå forvirring med det vanlige substantivet for slaveri. Navneforvirringen eksisterer dog fremdeles med hensyn til Store Slavesjø og elva Slave, hvor navnene er avledet av navnet på folkeslaget, men hvor stavemåten ikke er endret.

## Se også
* Slavey (språk)

## Videre lesing
* Asch, Michael. *Slavey Indians* (1978)

## Eksterne lenker
* MNSU Slavey-nettsted